# Equació de Poisson

En matemàtiques l'equació de Poisson és una equació diferencial en derivades parcials que s'utilitza a bastament en electroestàtica, enginyeria mecànica i física teòrica. Rep el seu nom en honor del matemàtic, geòmetra i físic francès Siméon Denis Poisson.
L'equació de Poisson és:
    $\Delta \varphi =f$
on $\Delta$ és l'operador laplacià, i f i φ són funcions amb valors reals o complexos sobre una varietat. Quan la varietat és un espai euclidià, l'operador laplacià s'acostuma a escriure com ${\nabla }^{2}$ i l'equació de Poisson s'escriu com
    ${\nabla }^{2}\varphi =f$
En un sistema de coordenades cartesianes tridimensional pren la forma
    $\left({\frac {\partial ^{2}}{\partial x^{2}}}+{\frac {\partial ^{2}}{\partial y^{2}}}+{\frac {\partial ^{2}}{\partial z^{2}}}\right)\varphi (x,y,z)=f(x,y,z).$
Per la desaparició de f, aquesta l'equació esdevé l'equació de Laplace
    $\Delta \varphi =0.\!$
L'equació de Poisson pot ser resolta utilitzant diferents mètodes com ara la funció de Green o mètodes numèrics com el mètode de les diferències finites o el mètode dels elements finits. D'altra banda en gravitació relativista s'utilitzen mètodes de resolució basats en la transformada de Fourier.

## Electroestàtica

Una de les pedres angulars de l'electroestàtica és el plantejament i solució de problemes que són descrits per mitjà de l'equació de Poisson. Buscar φ per un valor f donat és un problema pratic important en tant que és la via habitual de trobar el potencial elèctric per a una distribució de càrrega donada. En unitats del SI:
    ${\nabla }^{2}\Phi =-{\rho \over \epsilon _{0}}$
on $\Phi \!$ és el potencial elèctric (en volts), $\rho \!$ és la densitat de càrrega (en coulombs per metre cúbic), i $\epsilon _{0}\!$ és la permitivitat del buit (en farads per metre).
A una regió de l'espai on no hi ha densitat de càrregues desaparellades, tenim
    $\rho =0,\,$
i l'equació per al potencial esdevé l'equació de Laplace:
    ${\nabla }^{2}\Phi =0.$

## Potencial d'una densitat de càrrega Gaussiana

Si hi ha una distribució gaussiana de densitat de càrrega simètrica en forma d'esfera $\rho (r)$:
    $\rho (r)={\frac {Q}{\sigma ^{3}{\sqrt {2\pi }}^{3}}}\,e^{-r^{2}/(2\sigma ^{2})},$
on Q és la càrrega total, llavors la solució Φ (r) de l'equació de Poisson
    ${\nabla }^{2}\Phi =-{\rho \over \epsilon _{0}}$
vindrà donada per
    $\Phi (r)={1 \over 4\pi \epsilon _{0}}{\frac {Q}{r}}\,{\mbox{erf}}\left({\frac {r}{{\sqrt {2}}\sigma }}\right)$
on erf(x) és la funció d'error.
Aquesta solució pot ser comprovada per mitjà d'una avaluació manual de ${\nabla }^{2}\Phi$.
Noteu que per a un valor de r molt més gran que σ, erf(x)s'aproxima a la unitat i el potencial Φ (r) s'aproxima al potencial elèctric de la càrrega puntual ${1 \over 4\pi \epsilon _{0}}{Q \over r}$, tal com era d'esperar.

## Problema de Neumann

El problema de Neumann és similar a l'anterior però en lloc de fixar el valor de la funció incògnita sobre la frontera, fixa el valor de la derivada perpendicularment a la superfície
   (3)${\begin{cases}\Delta \varphi (\mathbf {x} )=0&\mathbf {x} \in \Omega \\\mathbf {n} \cdot \nabla \varphi ({\bar {\mathbf {x} }})=\mathbf {h} ({\bar {\mathbf {x} }})&{\bar {\mathbf {x} }}\in \partial \Omega \end{cases}}$

## Referències

* Poisson Equation a EqWorld: El món de les equacions.
* L.C. Evans, Partial Differential Equations, American Mathematical Society, Providence, 1998. ISBN 0-8218-0772-2
* A. D. Polyanin, Handbook of Linear Partial Differential Equations for Engineers and Scientists, Chapman & Hall/CRC Press, Boca Raton, 2002. ISBN 1-58488-299-9